**UVOD**

**Turističko vijeće TZG Otočca i Skupština TZG Otočca na sjednici održanoj 30. listopada 2017. donesli su i usvojili Program rada za 2018. godinu.**

**Do promjene u financijskom planu programa rada Turističke zajednice Grada Otočca došlo je sa danom 30. prosinca 2017.**

**Predsjednik Gradskog vijeća Branislav Šutić na prijedlog predsjednice kluba vijećnika HDZ-HSLS-HSP Vlatke Ružić donio je Odluku o smanjenju sredstava financiranja iz Proračuna Grada Otočca sa 450.000,00 kn na 150.000,00 kn.**

**Ovom Odlukom paraliziran je rad Turističke zajednice Grada Otočca i donesena odluka štetna je za razvoj turizma na području Otočca i Gacke.**

**Osnova rada je komunikacija vrijednosti : tisak brošura, razglednica, letaka, turističkih karata, biciklističkih karata, novog promidžbenog materijala; fb oglašavanje i medijsko oglašavanje , sve to ne može biti kvalitetno odrađeno i TZG Otočca ove godine ne ulazi spremna u novu turističku sezonu. Planirani novi proizvodi ostaju za realizirati u nekom drugom periodu,a upitan je i rad Turističko informativnog centra. Nabava cvijeća, kao poticanje i sudjelovanje u uređenju Grada, za ustanove na području Grada , te privatne iznajmljivače, ove godine nije moguća.**

**Manifestacije, koje su se provodile kroz cijelu godinu, smanjene su i odraditi će se samo najveće manifestacije u Gradu i Županiji.**

**Paradoksalno je da nakon dobivenog priznanja Grada Otočca za zapažene rezultate u turizmu, dobivenog posebnog priznanja za manifestaciju Eko etno Gacka, nakon ostvarenih 50.000 turističkih noćenja, učestale medijske prisutnosti, cjelogodišnjih događanja koje Turistička zajednica Grada Otočca organizira ili podupire, Predsjednik Gradskog vijeća Branislav Šutić uz potporu vijećnika koalicije HDZ-HSLS-HSP to ne prepoznaje i ne priznaje i svjesno zaustavlja razvoj turizma u Otočcu.**

Turistička zajednica Grada Otočca provoditi će u 2018. g.aktivnosti čija je svrha ispunjenje zakonskih zadaća navedenih u članku 32. Zakona o turističkim zajednicama i promicanju hrvatskog turizma („Narodne novine“ br. 152/08) i u Statutu Turističke zajednice Grada Otočca, a koje su istovremeno usklađene sa strateškim dokumentima na nacionalnom nivou, ali i na lokalnoj razini predstavljaju okvir za razvoj turizma.

Realizacija pojedinih projekata ovisit će o prilivu sredstava, kako iz izvornih prihoda, tako i lokalnih i nacionalnih donatora i uspješnosti apliciranja na razne natječaje na koje će se Turistička zajednica prijaviti tijekom 2017/18. godine.

U 2018. očekuje se porast smještajnih jedinica na području grada, a temeljem povećanja turističke ponude i povećanog broja kreveta, očekujemo i porast dolazaka i noćenja za 37%.

Očekivani porast noćenja i dolazaka temeljimo i na planiranoj promotivnoj aktivnosti i intenzivnim promotivnim kampanjama putem društvenih mreža.

**PLAN PRIHODA**

Program rada za 2018. godinu izrađen je na osnovi očekivanih turističkih rezultata (noćenja) u 2018. godini, očekivanog prihoda od turističke članarine, dotacija iz proračuna Grada Otočca, prihoda od najma bankomata te planiranih prihoda od kandidiranja projekata prema HTZ-u i Ministarstvu turizma.

**Prihodi Turističke zajednice Grada Otočca:**

Osnovni parametri za planiranje prihoda od boravišne pristojbe su:

* Plan noćenja za 2018. godinu
* Cijena boravišne pristojbe
* Struktura gostiju

Procjena mogućeg ostvarenja noćenja u 2018. godini napravljena je prema ostvarenim podacima o dolascima i noćenja iz sustava e-Visitor do 30. rujna 2017. godine, s procjenom do kraja 2017. godine.

Vidljivo je da najveći rast bilježe hoteli, a prema informacijama koje smo dobili od direktora hotela i za narednu godinu su dobre najave popunjenosti, pa smo planirali blagi rast u noćenjima. U privatnom smještaju bilježi se gotovo jednaka popunjenost kao i prošle godine, ali i rast po pojedinim naseljima, odnosno razredima turističkog mjesta.

U 2018. godini očekujemo rješavanje administrativnih poteškoća koje su nastale u kamp odmorištu te ostvarenje dolaska i noćenja kampera.

Plan dolazaka i noćenja u 2018. godini napravljen je na temelju realnih očekivanja i trendu porasta noćenja na nivou cijele države.

**Tabela 1. Procjena mogućeg ostvarenja broja noćenja po grupama naplatioca, razredu turističkog mjesta s planom naplate boravišne pristojbe u 2018. godini*.***

|  |
| --- |
|  |
|  |
|  |  |  |  |  |  |  |  |  |
| **GRUPA NAPLATIOCA** | **BROJ POSTELJA** | **UKUPNI GODIŠNJI MOGUĆI KAPACITET (br.post × 30 dana × 12 mjeseci)** | **PROCJENA GODIŠNJE POPUNJENOSTI (U %)** | **PROCJENA BROJA NOĆENJA** | **VISINA BORAVIŠNE PRISTOJBE (U kn)** | **IZNOS BORAVIŠNE PRISTOJBE** |
|
|
| **HOTEL MIRNI KUTAK** | 78 | 28.080 | 55% | 15.444 | 8,00 | **123.552** |
|
| **HOTEL PARK** | 52 | 18.720 | 55% | 10.296 | 8,00 | **82.368** |
|
| **HOTEL ZVONIMIR** | 48 | 17.280 | 55% | 9.504 | 8,00 | **76.032** |
|
| **HOTEL GACKA** | 38 | 13.680 | 25% | 3.420 | 7,00 | **23.940** |
|
| **IZNAJMLJIVAČI SOBA I APARTMANA "A" RAZRED** | 165 | 59.400 | 15% | 8.910 | 8,00 paušalno plaćanje | **49.500** |
|
| **IZNAJMLJIVAČI SOBA I APARTMANA "B" RAZRED** | 44 | 15.840 | 10% | 1.584 | 7,00 | **11.088** |
|
| **IZNAJMLJIVAČI SOBA I APARTMANA "C" RAZRED** | 83 | 29.880 | 10% | 2.988 | 5,50 paušalno plaćanje | **24.651** |
|
| **IZNAJMLJIVAČI SOBA I APARTMANA "D" RAZRED** | 32 | 11.520 | 8% | 921 | 4,50 | **4.147** |
|
| **HOSTEL MAJSIĆ** | 37 | 13.320 | 5% | 666 | 5,50 | **3.663** |
|
| **KAMP ODMORIŠTE** | 150 | 54.000 godišnje 6 mj= 27.000 | 5% | 1.350 | 8,00 | **10.800** |
|
| **SVEUKUPNO** | **727** | **218.880** | **0** | **55.083** | **0** | **409.741** |
|
|  |  |  |  |  |  |  |  |  |

Sukladno odluci Vlade Republike Hrvatske donesena je uredba o povećanju iznosa visine boravišne pristojbe za 2018. godinu. Visina boravišne pristojbe nije se mijenjala od 1999. godine kada je smanjena sa 7,60 kuna na 7,00 kuna za korištenje usluga smještaja u naselju koje je razvrstano u A razred u vrijeme glavne sezone.

Visina boravišne pristojbe za 2018. godinu.

|  |  |
| --- | --- |
| Razred turističkog mjesta | Boravišna pristojba u kunama po osobi i noćenju |
| Za razdoblje |
| I.glavna sezona | II.predsezona i posezona | III.izvansezona |
| A | 8,00 | 6,00 | 5,00 |
| B | 7,00 | 5,00 | 4,00 |
| C | 5,50 | 4,00 | 3,00 |
| D i ostalanerazvrstana mjesta | 4,50 | 3,00 | 2,50 |

*Izvor:* [*http://narodne-novine.nn.hr/clanci/sluzbeni/full/2017\_08\_78\_1922.html*](http://narodne-novine.nn.hr/clanci/sluzbeni/full/2017_08_78_1922.html)

Uredbom se predlaže povećanje iznosa boravišne pristojbe za osobe koje koriste uslugu noćenja u smještajnim objektima u kojima se boravišna pristojba plaća po noćenju (hoteli, kampovi, iznajmljivači koji plaćaju po noćenju).

Uredbom se ne predlaže povećanje iznosa boravišne pristojbe za osobe u domaćinstvu i seljačkom domaćinstvu (OPG) koji boravišnu pristojbu plaćaju u godišnjem paušalnom iznosu, kao niti za vlasnika kuće ili stana za odmor i članove njegove uže obitelji koji boravišnu pristojbu plaćaju u godišnjem paušalnom iznosu.

|  |  |  |
| --- | --- | --- |
| Razred turističkog mjesta | Koeficijent | Iznos u kunama |
| A | 1,00 | 300,00 |
| B | 0,85 | 255,00 |
| C | 0,70 | 210,00 |
| D i ostala nerazvrstana mjesta | 0,50 | 150,00 |

*Izvor:* [*http://narodne-novine.nn.hr/clanci/sluzbeni/full/2017\_08\_78\_1922.html*](http://narodne-novine.nn.hr/clanci/sluzbeni/full/2017_08_78_1922.html)

Predloženim povećanjem boravišne pristojbe bi se u jednom dijelu nadomjestio gubitak prihoda od članarine, koja se godinama smanjivala. Prikupljena sredstva boravišne pristojbe usmjeravat će se u većoj mjeri u podizanje konkurentnosti područja na kojem je prikupljena s obzirom da se lokalne turističke zajednice pojačano trebaju baviti razvojem i unapređenjem sustava destinacijskih turističkih doživljaja.

Boravišna pristojba je najizdašniji, a time i najznačajniji prihod sustava turističkih zajednica.

Prikupljena sredstva boravišne pristojbe mogu značajno unaprijediti funkcioniranje cjelokupnog sustava i daljnje ulaganje sredstva na sljedećim područjima:

- pojačanu promociju na inozemnim tržištima i domaćem tržištu diversifikaciju i razvoj turističke ponude na turistički nerazvijenim područjima - snažniji razvoj i diversifikaciju svih oblika turizma

- poticanje događanja i aktivnosti kao motiv dolaska većeg broja gostiju u pred i posezoni

- jačanje kompetencija i profesionalizacija zaposlenika u turističkim uredima kroz financiranjeprograma edukacije.

Prilikom predlaganja povećanja boravišne pristojbe sa 7,00 na 8,00 kn, vodilo se računa da visina boravišne pristojbe bude konkurentna u odnosu na okruženje. S predloženih 8,00 kn još uvijek smo najjeftiniji u odnosu na nama konkurente zemlje. npr., u Italiji se raspon boravišne pristojbe kreće od 1 - 7 € , u Lisabonu 1 €, u Španjolskoj od 0,45 - 2,25 €, u Austriji od 0,15 do 2,18 €, u resortu u Bugarskoj 6,27 € itd.

*Izvor:* [*http://narodne-novine.nn.hr/clanci/sluzbeni/full/2017\_08\_78\_1922.html*](http://narodne-novine.nn.hr/clanci/sluzbeni/full/2017_08_78_1922.html)

|  |
| --- |
| **RASPORED PRIHODA OD BORAVIŠNE PRISTOJBE PO KORISNICIMA** |
|  |  |  |  |  |  |  |  |  |
| UKUPNO BORAVIŠNA PRISTOJBA | HRVATSKI CRVENI KRIŽ 1% | HTZ POTPORE NTZ 2,5% | UKUPNO BP | TZŽ LS 10% | HTZ 25% | TZG OTOČCA 65% | PRORAČUN GRADA OTOČCA 30% |
|
| 409.741,00 | 4.974,10 | 10.243,53 | 394.523,37 | 39.452,34 | 98.630,84 | 256.440,19 | 76.932,06 |

Uplaćena sredstva boravišne pristojbe dostavljaju se korisnicima prema sljedećem rasporedu:

1% Crvenom križu

2,5% - uplaćuje se na posebni račun Hrvatske turističke zajednice, namjenski za razvojne projekte i programe kreiranja novih turističkih programa na turistički nerazvijenim područjima

**65% - turističkoj zajednici općine, grada, mjesta (od čega 30% sredstava turističke zajednica doznačuje gradu i koriste se isključivo za poboljšanje uvjeta boravka turista na temelju prethodno usvojenog zajedničkog programa grada i turističke zajednice)**

10% - turističkoj zajednici županije

25% - Hrvatskoj turističkoj zajednici

U 2017. godini planirano je ukupno 41.093 noćenja., a do 30.09.2017. godine ostvareno je cjelogodišnji turistički promet iz 2017., što je znatni porast u odnosu na planirano. U 2018. godini planiran je porast noćenja za 37%, odnosno ostvarenje približno 55.083 noćenja. Budući da se do kraja 2017. godine očekuje znatan porast noćenja mišljenja smo da je ovakav plan itekako ostvariv u narednoj 2018. godini

|  |  |  |  |
| --- | --- | --- | --- |
| **RASPORED PRIHODA OD TURISTIČKE ČLANARINE** |  |  |  |
|  |  |  |  |  |  |  |  |
| UKUPNO TURISTIČKA ČLANARINA | DRŽAVNI PRORAČUN 3% | HTZ POTPORE NTZ 7,5% | UKUPNO ČLANARINA | TZŽ LS 10% | HTZ 25% | TZG OTOČCA 65% |
|
|  210.000,00 | 6.300,00  | 15.750,00  | 187.950,00  | 18.795,00  | 46.987,50  | **122.167,50** |

\*Izvršene su izmjene i dopune Zakona o članarinama u turističkim zajednicama , temeljem Odluke Vlade RH , o smanjenju parafiskalnih nameta. Sukladno navedenim izmjenama , od 1. siječnja 2016., stopa po kojoj se obračunava članarina turističkim zajednicama umanjuje se za 15 %. („Narodne novine“ br. 110/2015)

Prema ostvarenom prihodu od turističke članarine do 30.09.2017. godine, napravili smo procjenu prihoda do kraja 2017. godine te sukladno tome plan prihoda za 2018. godinu.

Poslove evidencije, obračuna i naplate članarine od pravnih i fizičkih osoba obavlja Porezna uprava. Troškovi evidencije, obračuna i naplate članarine te dostave podataka iznose 3% od naplaćene članarine.

Od ukupno uplaćenih sredstava članarine, banka kod koje su otvoreni računi u roku od dva dana, izdvaja 7,5% na posebni račun Hrvatske turističke zajednice i koriste se namjenski za potpore turističkim zajednicama na turistički nerazvijenim područjima.

Preostala sredstva, kad obveznik plaćanja članarine ima poslovnice u kojima se obavlja djelatnost, odnosno pružaju usluge, u najviše četiri županije izvan svog sjedišta, dostavljaju se korisnicima, prema slijedećem rasporedu:

**65% sredstava turističkoj zajednici općine ili grada,**

10% sredstava turističkoj zajednici županije,

25% sredstava Hrvatskoj turističkoj zajednici.

Sukladno odluci Vlade Republike Hrvatske vezanoj za smanjivanje neporeznih davanja, članarina, koja je također prihod sustava turističkih zajednica, sustavno se smanjuje u cilju smanjenja neporeznih davanja.

|  |  |  |  |  |  |
| --- | --- | --- | --- | --- | --- |
| **ADMINISTRATIVNI RASHODI**  |  |  |  |  |  |
|  Administrativni rashodi sadrže sve poslove ureda turističke zajednice i ostale poslove koji su nužni za ostvarenje programa rada turističke zajednice. To su rashodi zaposlene i rashodi za poslovanje ureda (usluge, materijal i električna energija, financijski rashodi , izdaci za stručno osposobljavanje i ostali rashodi) . Uglavnom su to fiksni troškovi u kojima nema većeg odstupanja tijekom godine.Planirani rashodi ureda za 2018. godinu iznose **374.000,00** kn |  |  |  |  |  |
|  |  |  |  |  |  |
| Rashodi u 2018. godini planirani su maksimalno racionalno, polazeći od obveze ispunjavanja zakonskih zadaća i načela svrsishodnosti i učinkovitosti korištenja ukupnog proračuna. |  |  |  |  |  |
| **RASHODI ZA ZADAĆE TURISTIČKE ZAJEDNICE** |  |  |  |  |  |
|  |  |  |  |  |
|  |  |  |  |  |
|  |  |  |  |  |

Financijski plan slijedi programom zacrtane zadaće, te područja zadaća sukladno postavljenim ciljevima.

Planirano **175.550,00**kn.

1. **DIZAJN VRIJEDNOSTI**

Zadaća **Dizajn vrijednosti** sastoji se od četiri podzadaće a to su: Poticanje i sudjelovanje u uređenju grada, Manifestacije ,TIC i Novi proizvodi.

**planirano 122.000,00 kn**

1. **Poticanje i sudjelovanje u uređenju grada** provodi se u cilju očuvanja turističkog prostora, unaprjeđivanja turističkog okružja i zaštite čovjekova okoliša te unaprjeđivanje turističke ponude- podjela sadnica institucijama i građanima

**planirano 0.000,00 kn**

1. **MANIFESTACIJE planirano 122.000,00 kn**
	1. **Kulturno-zabavne manifestacije** u organizaciji TZ Grada Otočca

**Planirano 114.000,00 kn**

* **Mačkare u Gackoj 8.000,00 kn**
* **15. Eko etno Gacka – 96.000,00 kn**
* **Advent u Otočcu – 10.000,00 kn**
	1. **Sportske manifestacije**

**planirano 0.000,00 kn**

* 3. Trk uz Gacku , Kup Gacke- Taekwando klub Gacka , Udruga žena sportske rekreacije , Gačanski turnir starih sportova, Memorijalni turnir MC Maka
	1. **Potpore ostalim manifestacijama**

**planirano 0.000,00 kn**

* 19. Smotra folklora Otočac, 11. Memorijalna Barkanova biciklijada, Međunarodna hard extreme enduro utrka Otočac
1. **TIC**

**planirano 0,00 kn**

1. **NOVI PROIZVODI**

**planirano 8.000,00 kn**

U 2018. godini kandidirati ćemo nove programe sukladno Javnom pozivu kojeg raspisuje HTZ i Ministarstvo turizma. Zahvaljujući kandidaturama , Turistička zajednica ima svoju pozornicu, stolove i klupe, štandove, suncobrane, projektor, platno ; dopunili smo i zamijenili smeđu signalizaciju, edukacije se održavaju godinama.

* U 2017. kandidirali smo info kiosk za Gačanski park hrvatske memorije. Kako je vrijednost info kioska 80.890,00 kn , u 2017. smo uplatili prvi dio programa od 40.000,00 kn (od HTZ-a nam je odobreno 30.000,00 kn). Profesionalne fotografije odraditi ćemo u suradnji sa Fotoklubom Otočac, tekst treba doraditi u suradnji sa Katedrom i prevesti na engleski jezik , a predradnje za postavu info kioska odraditi će

se u suradnji sa gradskim poduzećima.

1. **KOMUNIKACIJA VRIJEDNOSTI**

**planirano: 45.000,00 kn**

Zadaća **Komunikacija vrijednosti** sadrži alate usmjerene na efikasnije komuniciranje ciljanom publikom, te pridonosi stvaranju marke destinacije.

Postojeću web stranicu potrebno je nadopunjavati i stalno osvježavati novim informacijama kako bi bile aktualne. To se odnosi na informacije o svim događanjima i aktualnostima turističke ponude. Zadaća komunikacija vrijednosti sastoji se od:

1. **Online komunikacije** – sadrži promotivne i druge tržišne aktivnosti koje su planirane s naglaskom na specifičnoj promidžbi strateški značajnih proizvoda destinacije. Nastaviti ćemo dobru suradnju sa televizijskim kućama, oglašavati ćemo se putem interneta i časopisa; redovito ćemo ažurirati podatke na našoj stranici.

**planirano 8.000,00 kn**

1. **Ofline komunikacije** – sadrži oglašavanje koje ostaje temeljem promotivnih aktivnosti, izradu novog promidžbenog materijala prema potrebi suvremenog turista ( nova turistička karta, objedinjena biciklistička karta,), suvenire za promidžbu (majice i photobook) te zamjenu naljepnica na info tablama uz rijeku Gacku.

**planirano 37.000,00 kn**

1. **DISTRIBUCIJA I PRODAJA VRIJEDNOSTI**

**planirano: 8.550,00 kn**

Zadaća **Distribucija i prodaja vrijednosti** sadrži tri područja zadaća:

1. **Sajmovi** u skladu sa zakonskim propisima – **planirano 8,550,00 kn**

Programom rada za 2018. godinu predlaže se odlazak na inozemne sajmove u suradnji sa TZ LS Županije; aktivno praćenje sajmova dostavom promidžbenog materijala.

1. **Studijska putovanja novinara** – pridonose boljoj sveukupnoj promidžbi naše destinacije. Svake godine posjete nas novinari iz različitih zemalja (V.Britanija, Irska, Njemačka…), obiđu najinteresantnije točke naše ponude te o tome upoznaju veliki broj čitatelja. **planirano 0,00 kn**
2. **Posebne prezentacije** sadrže nove i suvremene turističke trendove na tržištu od posebnih interesa. Glavni ciljevi projekta su održivi razvoj turizma turistički nerazvijenih područja. **planirano** 0,00 kn
3. **INTERNI MARKETING planirano: 0,00 kn**

Interni marketing odnosi se na edukaciju, u cilju stvaranja preduvjeta za sustavni razvoj turizma, odnosno podizanja razine znanja i vještina potrebnih u osmišljavanju kvalitetnih kulturno-turističkih proizvoda.

1. **TRANSFER BORAVIŠNE PRISTOJBE GRADU (30%)**

**planirano: 76.950,00kn**

Sukladno odredbama čl. 20 stavka 5. Zakona o boravišnoj pristojbi Turistička zajednica Grada Otočca od prikupljenih sredstava boravišne pristojbe 30% izdvaja u Proračun grada Otočca . ([NN 152/08](http://narodne-novine.nn.hr/clanci/sluzbeni/2008_12_152_4143.html); [NN 88/10](http://narodne-novine.nn.hr/clanci/sluzbeni/2010_07_88_2465.html); [NN 110/15](http://narodne-novine.nn.hr/clanci/sluzbeni/2015_10_110_2135.html))**.**

* **Turistička zajednica Grada Otočca sudjeluje u obavljanju i drugih poslova koji se neplanirano javljaju tijekom godine, a od interesa su za turizam Grada Otočca i Gacke.**
* **Program rada podliježe promjenama u toku godine sukladno Odlukama Turističkog vijeća**

**ZAKLJUČNE ODREDBE:**

Za izvršenje Programa rada i Financijskog plana zaduženo je Turističko vijeće i direktor turističkog ureda. Skupština ovlašćuje Turističko vijeće da tijekom godine može vršiti izmjene Programa rada i s tim u vezi prenamjenu i preraspodjelu pojedinih stavki financijskog plana, ali najviše do 20 %.

Turistička zajednica može ostvariti i zaduženja (pozajmice ili kratkoročne kredite, najviše do 15 % visine financijskog plana za tekuću godinu). Pozajmica se može podignuti zbog održavanja likvidnosti, a zbog neravnomjernog priliva sredstava.

Ugovor o pozajmici ili kreditu zaključuje direktor u dogovoru sa predsjednikom TZ-a po odluci Turističkog vijeća .

Izmjena Programa rada i Financijskog plana biti će izvršeni u slučaju da dođe do većih odstupanja u pojedinim programima i zadaćama ili u ukupnom programu, kao i financijskom planu za više od 5% planiranih ukupnih godišnjih rashoda.

Izvješće o realizaciji Programa rada i financijskog plana podnosi se Turističkom vijeću najmanje četiri puta godišnje.

Skupština se saziva najmanje dva puta godišnje, a po potrebi i češće.

Sjednice Nadzornog odbora sazivaju se najmanje dva puta godišnje, a po potrebi i češće.